શાજાપુર ઉપરાંત રાજ્યના 11 જિલ્લામાં કિસાન આંદોલન ફેલાતાં હાલ તંગદિલી જોવા મળી રહી છે. હાલ ઈન્દોર, ધાર, ઉજજૈન, મંદસૌર, નીમચ, રતલામ, ખંડવા, દેવાસ, ખરગોન, ગ્વાલિયર, હરદા અને ‌િસહોર જિલ્લામાં આંદોલન ફેલાયું છે, જેમાં ઈન્દોર-અમદાવાદ રોડ પર એક ટ્રકને આગચંપી કરવામાં આવી હતી તેમજ નીમચમાં પણ ઠેર ઠેર દેખાવકારોએ ચક્કાજામ કરી દીધો હતો. ભોપાલ-જબલપુર હાઈવે પર વાહનો રોકવામાં આવતાં આ માર્ગ પર કલાકો સુધી ટ્રાફિક જામ સર્જાયો હતો. દેવાસમાં કલમ-144 લાગુ થયા બાદ આ વિસ્તારમાં આંદોલન વધુ વકરી રહ્યું છે.